b'\n_START_ARTICLE_\nVerinahka\n_START_PARAGRAPH_\nRunsasverisuoninen verinahka eli korium eli dermis sijaitsee orvaskeden alla ihossa. Verinahka on p\xc3\xa4\xc3\xa4asiassa sidekudosta, jossa on runsaasti kollageenisyit\xc3\xa4 ja kimmos\xc3\xa4keit\xc3\xa4. Verinahka kollageenisyineen antaa koko iholle mekaanista kest\xc3\xa4vyytt\xc3\xa4, jota orvaskedell\xc3\xa4 (epidermis) ei juurikaan ole._NEWLINE_Verinahka eli dermis muodostuu kahdesta kerroksesta nystykerroksesta ja verkkokerroksesta. Verinahan t\xc3\xa4rkeimm\xc3\xa4t teht\xc3\xa4v\xc3\xa4t ovat ihon mekaaninen tukeminen ja pinnallisen ihon ravitseminen._NEWLINE_Koriumin verisuonista siirtyy ravintoaineita diffuusion v\xc3\xa4lityksell\xc3\xa4 verisuonettomaan epidermiin ja samalla poistuu kuona-aineita koriumiin._NEWLINE_Ihon aistien reseptorit, hermop\xc3\xa4\xc3\xa4tteet, sijaitsevat verinahassa._NEWLINE_Verinahassa sijaitsevat my\xc3\xb6s hikirauhaset, talirauhaset ja karvatupet.'